กินยาคุมฉุกเฉินแล้วมีอาการเพลีย+ง่วงนอนเป็นผลของยาหรือป่าวครับ
สวัสดีค่ะ หลังทานยาคุมฉุกเฉินไปภายไม่กี่นาทีหรือชั่วโมง อาจเกิดผลข้างเคียงต่างๆ ได้ เช่น คลื่นไส้ อาเจียน ปวดหัว เวียนหัว ปวดท้อง เจ็บเต้านม อ่อนเพลีย อ่อนล้า เป็นต้น ซึ่งอาการอาจเป็นต่อเนื่องได้นาน 1-2 วันดังนั้น อาการอ่อนเพลียที่เป็นอยู่ ซึ่งย่อมทำให้เกิดอาการง่วงนอนตามมา จึงอาจเกิดจากผลข้างเคียงของยาได้ หรืออาจเกิดจากสาเหตุอื่นๆ ก็ได้ เช่น นอนไม่หลับ นอนดึก ทำงานหนัก ออกกำลังกายมากไป อดอาหาร ทานอาหารไม่เพียงพอ เป็นต้นอาการดังกล่าวไม่ได้ถือว่าอันตรายแต่อย่างใด หากเป็นเพียงไม่กี่วันแล้วหายไป ก็ไม่จำเป็นต้องทำอะไรค่ะ ในเบื้องต้น พยายามดื่มน้ำเปล่ามากๆ ทานอาหารที่มีประโยชน์ พักผ่อนให้เพียงพอ ไม่นอนดึก เป็นต้น